מקורות למסכת יומא – דף 2

(1) השלמה לשיעור 1:

לפי בעל המאור ורבינו אלחנן, איך ניתן לתרץ קושיית הרמב"ן: למה תרומת הדשן חשיב עבודת היום להצריך כהן גדול, אבל אינו כלול במנין הטבילות והקידושין? [עיין שיעורי הגרי"ד דף כב. עמודים מד – מה]

(2) משנה דף ב., רש"י, תוס'

תו"י ותוס' הרא"ש ד"ה שמא, גבורת ארי ד"ה מתניתין שבעת ימים "מכל מקום אכתי לא איתברר לן ...", [ועיין שם מתחילת הדיבור, ושם ד"ה ואכתי יש לעיין]

[למה בעינן כהן גדול נשוי? כלבו סי' סה "וכשם שנבחרו ... מן החטא ועונש", פירוש רש"ר הירש ויקרא טז:ו ד"ה ובעד ביתו, ועיין עוד זוהר ויקרא דף ה: ושם דף קמה:]

(3) גמרא עד "הבירה אשר הכינותי", רש"י, תוס'

[רש"י ותוס' חגיגה כג. ד"ה מטמאין היו כו']

האם קיימא לן כרבי יוחנן או כריש לקיש? תוד"ה ומאי, רמב"ם פרה אדומה ב:א, רמב"ם פירוש המשנה פרה ג:א "ושם המקדש כולו בירה אמר הכתוב ולבנות הבירה אשר הכינותי"

מה הקשר בין מחלוקת זו לסוגיא לקמן דף ג: "כי אתא רב דימי" עד "א"ל ריש לקיש"? עיין רמב"ם פירוש המשנה יומא א:א "... מפרישים אותם שבעת ימים"

תו"י ד"ה כי היכי, רמב"ם הל' פרה אדומה ב:ג, כ"מ שם

האם פרה אדומה מכפרת על חטא?

גמרא יומא ב. עד "לאו בת כפרה היא", גמ' מ"ק כח. "א"ר אמי ... של צדיקים מכפרת", תוס' שם ד"ה מה, גבורת ארי כאן ד"ה לעשות, [רש"ש ומהר"ץ חיות כאן ד"ה ופרה לאו בת כפרה היא]

רמב"ם פרה אדומה א:ט, [כ"מ שם], רמב"ם פסולי המוקדשין טו:ד

מורה נבוכים ג:מז "וטעם קרא פרה אדומה חטאת ..."

.

גבורת ארי מסכת יומא דף ב עמוד א

מתניתין שבעת ימים קודם יום הכיפורים כו' עד אם כן אין לדבר סוף. ושמע מינה דלכולי עלמא כהן גדול ביום הכיפורים צריך להיות נשוי דעד כאן לא פליגי אלא דר' יהודה חייש למיתה שמא תמות אשתו ומשום הכי מתקינין לו אשה אחרת ורבנן לא חיישי למיתה אבל כולי עלמא דרשי ביתו זו אשתו ואשה זו של כהן גדול צריכה שתהיה נשואה לו ולא סגי בארוסה כדאמרינן בגמרא כל כמה דלא כניס לה לאו ביתו היא. והוא הדין דצריך שלא יהיה לו ב' נשים כדאמרינן בגמרא רחמנא אמרה וכפר בעדו ובעד ביתו ולא בעד ב' בתים. והרמב"ם (בפרק א' מהלכות עבודת יום הכיפורים) כתב שעבודת יום הכיפורים הכל עשוי בכהן גדול נשוי שנאמר וכפר בעדו ובעד ביתו ביתו זו אשתו ולא ביאר הא דולא ב' בתים. ואולי אזיל לטעמיה שכתב (בפרק י"ז מהלכות איסורי ביאה) ואינו נושא ב' נשים לעולם כאחת שנאמר אשה א' ולא שתים (ובהלכות כלי מקדש פרק ה') כתב ואינו נושא שתי נשים ואם נשא ב' אין יכול לעבוד ביום הצום עד שיגרש א' וכבר השיגו הראב"ד ואין זה מקומו מכל מקום הא ודאי שאינו עובד ביום הכיפורים אם יש לו ב' נשים לדברי הכל דבעד ביתו אמרה רחמנא ולא בעד ב' בתים ודוקא כששתיהן נשואות לו אבל אי אחת נשואה ואחת ארוסה לית לן בה דכל כמה דלא כניס לה לאו ביתו היא. מיהו זה מיבעי לי אי ביתו מעכב אפילו בדיעבד דאי עבר ועבד ביום הכיפורים בלי בית אי בשתי בתים עבודתו פסולה או אינו אלא לכתחלה אבל בדיעבד לית לן בה וכי תימא אי אינו אלא לכתחלה אמאי מתקינין לו אשה אחרת מחששא דשמא תמות אשתו לר' יהודא ואפילו לרבנן אי לאו משום דאין לדבר סוף הוי מתקינין לו אשה אחרת הא ר"ל דייק בגמרא לקמן (דף ג' ע"ב) גבי כהן אחר מדקתני מתקינין ולא תני מפרישין שמע מינה דאין הפרשה מעכב אלמא כיון דלא מעכב בדיעבד לא חיישינן לשמא הכי נמי אי סלקא דעתך דביתו לא מעכב בדיעבד לא יש מקום לחששא דשמא ואמאי מתקינין אשה אחרת לר' יהודא מחששא דשמא תמות אשתו אלא ע"כ שמע מינא דביתו מעכב אפילו בדיעבד. יש לומר דאפילו תאמר דאין ביתו מעכב בדיעבד מכל מקום כיון דלכתחלה מצוה איכא חשו לשמא תמות והא דלא חשו לשמא יארע בו פסול ויפרישו לכהן שמתקינין תחתיו דהא נמי מצוה איכא יש לומר כדאמרינן בגמ' הא דחשו רבנן לשמא יארע בו פסול ולא חשו לשמא תמות אשתו משום דכהן גדול זריז הוא והא דמפרישין אחר תחתיו משום כיון דעבדינן ליה צרה כל שכן דמזדרז טפי וכיון דמדינא אין לחוש לפסול דכהן גדול זריז הוי ואין מפרישין כהן אחר תחתיו אלא כדי להוסיף זירוז על זריזותו לחוד משום הכי לא חשו להפריש הכהן אחר שתחתיו ומכל מקום דייק ר"ל שפיר דאין הפרשה מעכב דאי מעכב מה הועילו בתקנתן לתקן לו כהן אחר תחתיו לעשות ליה צרה שיזדרז טפי הא לא הוי ליה צרה כיון דאי אפשר להשני לעבוד בלי הפרשה אלא ודאי אין הפרשה מעכב ומהשתא הוי ליה צרה ויזדרז טפי ותדע דע"כ חיישינן לשמא משום מצות הפרשה אף על גב שאינו מעכב דאי לאו הכי תקשה לר' יהודה למה מתקינין לו אשה אחרת שמא תמות אשתו מה בכך אם תמות אשת כהן גדול ישמש השני תחתיו והא ודאי לא חייש לשמא תמות גם אשת השני דהא לב' מיתות לא חיישינן אפילו לר' יהודה כדאמרינן בגמ' אלא ודאי היינו טעמא דחיישינן שמא תמות אשת הכהן גדול וישמש השני בלי פרישה דהא מיתה חדא לר' יהודה שכיח כדאמרינן בגמ' משום הכי חייש לה מה שאין כן בטומאה דלא חייש לה משום דכהן גדול זריז הוא ולא מתקינין ליה אחר אלא משום תוספת זריזות משום הכי אין צריך פרישה לשני וכי תימא יפרישו לשני לר"י ותו אין צריך להזמין לכהן גדול אשה אחרת דאם תמות אשתו ישמש השני תחתיו ויש לומר דתקנת הכהן גדול עדיף לן לתקן לו אשה אחרת שמא תמות אשתו משישמש השני וכי תימא אם כן לא מוכח מכאן מידי דחשו לחסרון הפרשה משום דמתקינין לו אשה אחרת ולא אמרינן ישמש השני אם תמות אשתו דלמא כולה מילתא משום תקנת כהן גדול שישמש הוא עושין כן ליתא דבפ"ב דסוכה (דף כ"ד) מסיק הגמ' דר' יהודה לא חייש למיתה והא דחייש הכא לשמא תמות אשתו מעלה עשו בכפרה פי' משום כפרת יום הכיפורים דאלים חייש בה מה דלא חייש במקום אחר ואי כדאמרת הא לאו משום כפרה הוי האי חששא אלא משום תקנת כהן גדול אלא על כרחך שמע מינה הא דמתקינין לו אשה אחרת הוא משום מעלת כפרה חיישינן למיתה מטעמא דנמצא השני עומד ועובד בלי הפרשה ואין הכפרה נעשית כתיקונה וכמצותה וכיון דמשום מעלת כפרה אי אפשר לך אלא באחד משתי אלה או להפריש השני או לתקן אשה אחרת לכהן גדול הא כיון דאי אפשר בלתי תקנה לאחד מהן או להכהן גדול או להשני הא ודאי תקנת כהן גדול לתקן לו אשה אחרת כדי שישמש הוא אם תמות אשתו עדיף לן משנתקן על ידי הפרשה את השני וישמש הוא תחתיו אבל אי לאו משום מעלת כפרה אין צריך לכלום לא להפרשת שני ולא לתקן אשה אחרת לכהן גדול אם כן אין ראיה מהכא דביתו מעכב בדיעבד. עוד יש לומר דהיינו טעמא דחשו לר' יהודה לספק ביתו אפילו תימא דלא מעכב מה שלא חשו לספק פרישה הואיל ואינו מעכב משום דבשלמא גבי פרישה אף על גב דלא הופרש קודם יום הכיפורים מכל מקום מאי דהוי הוי וביום הכיפורים בשעת עבודה אין כאן חסרון מצוה מה שאין כן בחסרון ביתו בשעת עבודה איכא חסרון מצוה דרחמנא אמרה וכפר בעדו ובעד ביתו והא ליכא נמצא העבודה בשעתה נעשית שלא כתיקונה בחסרון מצוה אלא שעל זה קשה מהא דפריך הגמ' (דף י"ג) ודלמא מייתא חברתה בפלגא דעבודה ועביד עבודה בשתי בתים ורחמנא אמרה בעד ביתו ולא בעד ב' בתים ודחיק טובא דמגרש לה על תנאי להוציא מחששא זו דב' בתים והא אם תמצא לומר דביתו אינו מעכב בדיעבד אין לחלק בין אין לו בית כלל ליש לו ב' בתים דהא תרווייהו חד טעמא הן ומביתו נפקא להו ואי הא אינו מעכב הוא הדין נמי לאידך דאינו מעכב ואם כן למה לי תקנתא להוציא מחששא שלא תהיה עבודתו למפרע בשתי בתים הא בשעת עבודה אכתי אין כאן חסרון מצוה. מיהו בזה יש לדחוק ולדחות. מכל מקום אכתי לא איתברר לן בהא דביתו אי מעכב בדיעבד או אינו אלא לכתחלה ומסתבר לכאורה לומר כיון דהאי וכפר בעדו ובעד ביתו גבי כפרת דברים כתיב ולא מיירי כלל מכפרת דמים כדדרשינן לקמן בפרק ג' (דף ל"ו ע"ב) והא ריש פרק ד' (דף מ') תניא לא התודה כשר וקאי בין אוידוי דפר בין אוידוי דשעיר המשתלח ואף על גב דר' שמעון סבירא ליה התם לא התודה פסול הא אנן קיימא לן כתנא קמא הילכך אין ביתו הנאמר גבי כפרה זו דדברים מעכב כיון דאפילו אי עקר לגמרי לכפרת דברים אינו מעכב אף על גב דודאי ביתו אית ליה כפרה בדם הפר כמוהו מכל מקום כיון דלא גלי רחמנא לביתו אלא גבי כפרת דברים דאינו מעכב ביתו נמי אינו מעכב לגמרי אפילו לכפרת דמים.

ואכתי יש לעיין בהא דביתו אי קפיד רחמנא בשעת כפרת פרו דוקא שיהיה לו בית אבל בשעת כפרת שתי שעירים לית לן בה אם אין לו בית דהא האי ביתו לא כתיב אלא גבי כפרת פרו ואפילו לר' יהודה דסבירא ליה בריש פרק קמא דשבועות (דף ב') דבשאר עבירות אחד כהנים ואחד ישראלים מתכפרים בשעיר המשתלח מכל מקום אפשר לומר דלא קפיד קרא אביתו אלא בכפרתו שלו דהיינו פרו המיוחד לו או דלמא אכולה מילתא קפיד אביתו שכל עבודת יום הכיפורים צריך להיות בכהן גדול נשוי ואפילו לר' שמעון נמי אף על פי שכל כפרתו בפרו ווידויו:

לעשות אלו מעשה פרה לכפר אלו מעשה יום הכיפורים בשלמא כוליה קרא בפרה לא מתוקם לכפר כתיב ופרה לאו בת כפרה היא. ק"ל הא אמרינן בפרק ג' דמועד קטן אר"א למה נסמכה פרשת מרים לפרשת פרה אדומה לומר לך מה פרה אדומה מכפרת אף מיתת צדיקים מכפרת אלמא פרה בת כפרה היא. ויש לומר הא דפרה מכפרת היינו דוקא פרה שעשה משה במדבר כדפרישית התם התוס' פרה מכפרת על מעשה העגל כדאמרינן במדרש משל לבן שפחה שטינף פלטרין של מלך אמר המלך תבוא אמו ותקנח צואת בנה והאי טעמא ליתא אלא בפרת משה שמכפרת על מעשה העגל שעשו דור המדבר אבל פרות דורות אינן מכפרות אמידי וכי תימא אכתי נימא לכפר אלו מעשה פרה של מדבר ועליה לחוד קאי שמכפרת ולא אשל דורות ואל תתמה על זה דכהאי גוונא אמרינן לקמן (דף ד') וכי תימא יום הכיפורים קמא אי נמי כהן גדול קמא הוא דבעי פרישה וכו' אלמא אי לאו קרא יתירא הוי אמינא יום הכיפורים קמא או כהן גדול קמא הוא דבעי פרישה ועלה לחוד קאי לכפר ולא אלדורות והכי נמי נימא לכפר זו מעשה פרה של מדבר ועליה לחוד קאי הואיל שמכפרת. ויש לומר דמכל מקום עיקר פרה לאו לכפרה אתיא ואפילו פרת משה כמו פרות דורות דאינן מכפרות אמידי אלא כדי להזות מאפריהן על הטמאים והכא נמי פרת משה לכך באתה דלענין זה ודאי פרת משה ופרות דורות שוין אלא דפרת משה אגב גררא מקופיא מכפרת נמי על מעשה עגל אם כן אף פרת משה אינה בכלל לכפר כיון שעיקרה לאו לכפרה אתיא שהרי כל פרות דורות מעשיהן כמעשה פרת משה ואפילו הכי אינן מכפרין ומשום דהיא מכפרת מקופיא לא הוי ליה לקרא לקרותה לכפר על שם טפל וקופיא שלה כיון שלשם עיקר שלה לא באתה לכפר אלא להכשיר:

ספר כלבו סימן סה

וכשם שנבחרו הכהנים שהם בני לוי לעבודה לפי שנדבק אותו השבט להקב"ה כך יש להעמיד אדם כשר וירא שמים ודבוק בדרכי השם לש"צ להתפלל על הצבור שהתפלה במקום עבודה, ורז"ל אמרו שראוי למנות מי שטפולו מרובה וביתו ריקן ופירוש מאי ריקן ריקן מעבירות כלומר שהוא צדיק, והרמב"ם ז"ל פירש שלא יהיו בו ובבני ביתו ובכל קרוביו ובכל הנלוים עליו בעלי עבירות אלא יהיה ביתו ריקן מעבירות, וכשם שצריך שילמדו הכהנים ה' שנים בהלכות עבודה קודם שיעבדו כמו שדרשו ז"ל דכתיב בן חמש ועשרים שנה וכתיב בן שלשים שנה כך צריך שירגיל עצמו וילמוד סדר התפלה וקריאת התורה זמן מרובה קודם שיעמוד להיות ש"צ כדי שיהא בקי יפה יפה, וכך אמרו ז"ל לעולם יסדיר אדם תפלתו ואח"כ יתפלל, ומהם פסקו שאין החיוב כל כך אלא בתפלות של ר"ה ויום הכפורים ושל פרקים אבל בשאר ימות השנה לא צריך, וכמה הוא פרקים משלשים יום ולהלן ואם יודע בעצמו שהוא אינו בקי מאד ויודע להשמר אפילו משגגה אין לו להכניס עצמו בעבודת השם בדברי קדושה להיות אמצעי בין ישראל לאביהם שבשמים, וצריך לדקדק שיהיה בשניו כמספר שני העובדים עבודה מבן כ"ח /כ"ה/ שנה ולמעלה, והמצוה מן המובחר מבן שלשים שאז הוא ימי הזקנה ולבו נכנע ונשבר יותר ונהגו שאין מתפלל אלא מי שהוא נשוי אשה דומיא דכהן גדול שאמרו ז"ל שתהיה לו אשה לשמרו מן החטא כדאיתא התם ביבמות שהן שומרות אותנו מן החטא ועונש

רש"ר הירש ויקרא פרק טז פסוק ו

ובעד ביתו: אין לתאר כהן גדול בלא בית - הווה אומר, בלא נישואין ובלא אשה. שהרי הוא מבטא במקדש את האידיאל המוסרי של האומה; ובחייו הוא עובר לפני העם כמופת. משום כך עליו להציג בחייו דמות חיי גבר - בשלמות התפקיד המוסרי: חובה עליו לשאת עול נישואין - שהוא הבסיס לכל התפתחות מוסרית, היסוד לישע המוסרי של העם. אכן האשה הרעיה היא חלק של ייצוג הכהן הגדול במקדש; ואפילו היה הכהן הגדול נשוי, אך אשתו מתה ביום הכיפורים לפני העבודה - אין הוא רשאי לעבוד כאלמן (עי' יומא יג ע"א). הכהן הגדול ביום הכיפורים חייב להיות בעל לאשה - ולאשה אחת בלבד: "בעדו ובעד ביתו ולא בעד שני בתים" (שם).

ספר מורה הנבוכים חלק ג פרק מז

וטעם קרא פרה אדומה חטאת היא, מפני שהיא משלמת טהרה טומאת מת להכנס למקדש ולאכול בקדשים אח"כ, כונת הענין שהוא אחר שנטמא נאסר עליו להכנס למקדש ולאכול קדשים לעולם, לולא זאת הפרה שנשאה זה החטא, כציץ שהוא מרצה על הטומאה, וכשעירים הנשרפים, ומפני זה היה העוסק בפרה ובשעירים הנשרפים מטמא בגדים, כשעיר המשתלח אשר יאמן בו כי מרוב מה שנשא מן העונות הוא מטמא מי שנגע בו. הנה כבר זכרנו מזה הכלל טעמי מה שידענו לתת בו טעם כפי מה שנראה לנו: